Når vi siger, at en app er kvalitetssikret, betyder det, at vi på baggrund af informationer fra appudbyderen, har vurderet, at appen lever op til relevant og gældende lovgivning. Det omfatter både, hvordan brugerens data behandles og håndteres, og hvorvidt appen lever op til eventuelle krav for medicinsk udstyr og webtilgængelighed.
Afslutningsvist laver vi en faglig vurdering af den enkelte app for at vurdere om appens formål, indhold og anbefalinger er tilpasset og relevante for målgruppen. Derudover gennemgår vi løbende alle apps for at sikre, at de fungerer som tiltænkt (mindst én gang årligt).